b"\n_START_ARTICLE_\nBlas P\xc3\xa9rez Gonz\xc3\xa1lez\n_START_SECTION_\nBiografia\n_START_PARAGRAPH_\nVa n\xc3\xa9ixer a Santa Cruz de La Palma. Va cursar els estudis de Batxillerat en els instituts de La Laguna i Barcelona, i la carrera de dret en la Universitat Central de Madrid, aconseguint el premi extraordinari fi de carrera i on va realitzar tamb\xc3\xa9 el doctorat. Posteriorment va ingressar en el Cos Jur\xc3\xaddic Militar, on va ser General Auditor de l'Aire._NEWLINE_En 1927 va obtenir per oposici\xc3\xb3 la c\xc3\xa0tedra de dret civil de la Universitat de Barcelona, arribant a ser deg\xc3\xa0 de la Facultat de Dret, c\xc3\xa0rrec del qual va ser deposat en declarar-se la II Rep\xc3\xbablica per la seva ideologia conservadora._NEWLINE_Quan es va produir el cop d'estat del 18 de juliol de 1936 es trobava a Barcelona, va ser detingut el 27 de setembre i fou condemnar a mort, pena de la qual va poder lliurar-se gr\xc3\xa0cies a les gestions realitzades per alguns dels seus amics de la FAI (possiblement franquistes infiltrats). Despr\xc3\xa9s es va ocultar durant 9 mesos, fins que va poder escapar a la zona nacionalista._NEWLINE_Es va afiliar a la Falange Espa\xc3\xb1ola abans de la seva unificaci\xc3\xb3 en el Movimiento Nacional, er\xc3\xb2 abans de la revolta militar no havia ocupat c\xc3\xa0rrec ni pertangut a cap partit pol\xc3\xadtic. El 20 de maig de 1937 \xc3\xa9s destinat a l'assessoria jur\xc3\xaddica de la Caserna General en Salamanca i Burgos i, m\xc3\xa9s tard, al Tribunal Suprem, on va ser fiscal, i president a partir del 10 de novembre de 1938. Va ocupar tamb\xc3\xa9 durant aquesta \xc3\xa8poca el c\xc3\xa0rrec de delegat nacional de Just\xc3\xadcia i Dret de la F.E.T. y de las J.O.N.S. i va ser membre de la Junta Pol\xc3\xadtica de la Falange.\n_START_SECTION_\nParlamentari\n_START_PARAGRAPH_\nDespr\xc3\xa9s del seu cessament com a Ministre va ser Procurador en Corts per designaci\xc3\xb3 directa de Franco._NEWLINE_Va pert\xc3\xa0nyer a la Reial Acad\xc3\xa8mia de Ci\xc3\xa8ncies Morales i Pol\xc3\xadtiques, i va ser president del Consell de Redacci\xc3\xb3 de la Revista de Derecho Privado, i va ser conseller togado del Consell Suprem de Just\xc3\xadcia Militar i president del Consell de Codificaci\xc3\xb3 de Dret Privat i del Codi de Jurisdicci\xc3\xb3 de l'Aire; i tamb\xc3\xa9 va ser conseller del Patronat de la Fundaci\xc3\xb3n Juan March, aix\xc3\xad com president de Nora Ib\xc3\xa9rica, S.A., i vocal en els consells d'administraci\xc3\xb3 de Lepanto, S.A., Compa\xc3\xb1\xc3\xada Trasmediterr\xc3\xa1nea, Compa\xc3\xb1\xc3\xada de Seguros Generales o La Auxiliar de la Construcci\xc3\xb3n, S.A. entre altres. _NEWLINE_Li van ser concedides les seg\xc3\xbcents condecoracions: Gran Creu del M\xc3\xa8rit Militar, Gran Creu del M\xc3\xa8rit Naval, Gran Creu de l'Orde Civil de la Benefic\xc3\xa8ncia, Gran Creu de l'Hospital\xc3\xa0ria Orde de Sant Ll\xc3\xa0tzer de Jerusalem, Creu Merit\xc3\xadssima de Sant Ramon de Penyafort, l'Orde d'Isabel la Cat\xc3\xb2lica i la Medalla d'Or de Seg\xc3\xb2via._NEWLINE_L'Avinguda Mar\xc3\xadtima de Santa Cruz de La Palma s'anomen\xc3\xa0 Avenida Blas P\xc3\xa9rez Gonz\xc3\xa1lez natal resta una glorieta amb el seu nom en l'entrada del port, on existeix un petit monument en el seu honor. Altres pobles de l'illa de La Palma han aanomenat alguns carrers amb el seu nom en el seu record.\n_START_SECTION_\nImputat per crims contra la humanitat i detenci\xc3\xb3 il\xc2\xb7legal\n_START_PARAGRAPH_\nVa ser un dels trenta-cinc alts c\xc3\xa0rrecs del franquisme imputat per l'Audi\xc3\xa8ncia Nacional en el sumari instru\xc3\xaft per Baltasar Garz\xc3\xb3n, pels delictes de detenci\xc3\xb3 il\xc2\xb7legal i crims contra la humanitat comesos durant la Guerra civil espanyola i en els primers anys del r\xc3\xa8gim, i que no van ser processats en comprovar-se la seva defunci\xc3\xb3._NEWLINE_Baltasar Garz\xc3\xb3n va ser imputat per prevaricaci\xc3\xb3 per aquest procediment en considerar el Tribunal Suprem que, sense entrar en el fons de l'assumpte (l'acusaci\xc3\xb3 als l\xc3\xadders franquistes), no tenia compet\xc3\xa8ncies per a aix\xc3\xb2.\n_START_SECTION_\nRecompenses\n_START_PARAGRAPH_\nAmb motiu del D\xc3\xada del Caudillo, l'1 d'octubre del 1954 es concedia la Medalla d'Or de la Joventut a l'arquebisbe de Santiago, Fernando Quiroga Palacios i als destacats falangistes Jos\xc3\xa9 Antonio Gir\xc3\xb3n de Velasco, Blas P\xc3\xa9rez Gonz\xc3\xa1lez i Emilio Rodr\xc3\xadguez Tarduchy."